recursal/SuperWikiNEXT-32B huggingface dataset:
**வைப்புத்தொகை** (*Deposit*) என்பது ஒரு வேட்பாளர் தேர்தலில் போட்டியிட கட்டவேண்டிய முன்பணம். அரசாட்சி முறையில் போதிய ஆர்வமற்றவர்களும், பொழுதுபோக்காக போட்டியிட நினைப்பவர்களையும் தேர்தலில் போட்டியிடுவதிலிருந்து ஓரளவு தடுக்கும் நோக்குடன் வைப்புத் தொகை வசூலிக்கப்படுகிறது. பல நாடுகளில் ஒரு வேட்பாளர் ஒரு குறிப்பிடத்தக்க எண்ணிக்கை வாக்குகளைப் பெறத் தவறினால் அவரது வைப்புத் தொகை அவருக்குத் திருப்பி அளிக்கப்படாது. ஒரு வேட்பாளர் இவ்வாறு வைப்புத் தொகை இழப்பது பெருந்தோல்வியின் அடையாளமாகவும் அவமானகரமானதாகவும் கருதப்படுகிறது.

இந்தியக் குடியரசில் மக்களவைக்குப் போட்டியிடுபவர்கள் ₹25,000 வைப்புத்தொகையாகக் கட்டவேண்டும்,பட்டியல் சாதிகள் மற்றும் பழங்குடியினருக்கு ₹12,500 ஆகும். மாநில சட்டமன்றங்களுக்குப் போட்டியிடுவோர் ₹10,000 கட்ட வேண்டும். பட்டியல் சாதிகள் மற்றும் பழங்குடியினருக்கு ₹5,000 ஆகும். தேர்தலில் போட்டியிடும் வேட்பாளர், பதிவான மொத்த செல்லுபடியாகும் வாக்குகளில் ஆறில் ஒரு பங்கு பெறத் தவறியவர்கள், தங்கள் வைத்தொகையை இழப்பர்.

மேற்கோள்கள்
-----------

1. ↑  "election deposit cost".
2. ↑  "FAQs - Contesting for Elections". *Election Commission of India*. 20 ஆகஸ்ட் 2018 அன்று மூலம் பரணிடப்பட்டது. 8 September 2011 அன்று பார்க்கப்பட்டது.
3. ↑  "Electoral system in India" (PDF). *National Institute of Open schooling*. 24 மார்ச் 2012 அன்று மூலம் (PDF) பரணிடப்பட்டது. 8 September 2011 அன்று பார்க்கப்பட்டது.
4. ↑  "Forfeited deposits fill EC coffers". *Times of India*. 24 April 2004. Archived from the original on 26 செப்டம்பர் 2012.. பார்த்த நாள்: 8 September 2011.
தோல் என்பது *தோலக்கின் பாடல்கள் பாட* பயன்படுத்தப்படும் ஒரு இசைக்கருவி
**தோலக்கின் பாடல்கள்** என்பது ஹைதராபாத் தக்காணத்தில் தினசரி வழக்கமான வேலைகளின் போதும் அல்லது திருமண விழாக்களின் போதும் ஹைதராபாத் மாநில பெண்களால் பாடப்படும் உருது நாட்டுப்புறப் பாடல்கள் ஆகும். நாட்டுப்புற பாடல்கள் "லோக் கீத்" என்றும் அழைக்கப்படுகின்றன, கீத் என்றால் தமிழில் பாடல்கள் என்று அர்த்தமாகும். மேலும் இப்பாடல்கள் பெண்கள் ஆலைகளில் தானியங்களை அரைக்கும் போது பாடப்பட்டதால், அவை **சக்கி கே கீத்** ( *சக்கி* - மில் மற்றும் *கீத்* -பாடல்கள்) என்ற பெயரிலும் அழைக்கப்படும். நவீன நாட்களில் தோலக்கின் பாடல்கள் எனப்படும் இப்பாடல்கள் திருமணத்திற்கு முந்தைய நாள் நடக்கும் சடங்குகளின் போதும், குழந்தை பிறந்தவுடன் நடக்கும் குடும்ப நிகழ்ச்சிகளிலும் பாடப்படுகின்றன,

வரலாறு
------

கலாச்சார புகழ்ச்சி
------------------

தோலக்கின் பாடல்கள் எனப்படும் இப்பாடல்கள் ஹைதராபாத் பிராந்தியத்தில் ஐந்து நாட்கள் வரை நடைபெறும் திருமண கொண்டாட்டங்களில் பாடப்படும் கொண்டாட்டப் பாடல்களாகும்.

இசைக்கருவி
----------

தலைப்பில் சொல்லப்பட்டது போல, வகைப் பாடல்கள் பாடப்படும் போது, தோலக் இசைக்கருவியே மட்டுமே பயன்படுத்துவர். பெண்கள் குழுவாக அமர்ந்து கொண்டு, ஒருவர் தோலக் வாசிக்க, மற்றவர்கள் இணைந்து பாடல்களை பாடுவதே இப்பாடல் முறையாகும்.தோலக்கின் தாளம் அப்பெண்களுக்கு ஓசை லயம், தொடர்ந்து பாடுவதற்கு ஆற்றல் மற்றும் மகிழ்ச்சியின் சாரத்தை அளிக்கிறது.

மேலும் படிக்க
-------------

* ஹைதராபாத் தோலக் கே கீத், சமீனா பேகம் (2019)

மேற்கோள்கள்
-----------

1. ↑  K Gupta, Harsh; Parasher Sen, Aloka; Balasubramanian, Dorairajan (2000). *Deccan Heritage*. Universities Press. பக். 218. பன்னாட்டுத் தரப்புத்தக எண்:978-81-7371-285-2.
2. ↑  Khan, Asif Yar. "A taste of the Hyderabadi culture".
3. ↑   *Aspects of Culture & Society: Muslim Women in India*. Women's Research and Action Group. 1997. p. 177.. பார்த்த நாள்: 29 October 2020.
**வையப்பமலை இடும்பன்கோயில்** தமிழ்நாட்டில் நாமக்கல் மாவட்டம், வையப்பமலை என்னும் ஊரில் அமைந்துள்ள முருகன் கோயிலின் துணைக் கோவிலாகும்.

வரலாறு
------

இக்கோயில் பதினாறாம்நூற்றாண்டைச் சேர்ந்தது.தலபுராணம் உடையது.வையப்பமலை மகத்துவ பாசுரம்.முருகொளி.வையப்பமலை குமாரர் மீது தாய் மகள் ஏசல் ஆகிய நூல்கள் உண்டு.வாரியார்.சுத்தானந்த பாரதி .சுப்பிரமணிய கவிராயர் ஆகியோரால் போற்றப்பட்டது.சிதைந்த கோவிலை ராமச்சந்திர நாயக்கர் 16ம் நூற்றாண்டில் கட்டியதாக கூறப்படுகிறது.மறுபடி 2014ல் புனரமைப்பு செய்யப்பட்டது.

கோயில் அமைப்பு
--------------

இக்கோயிலில் இடும்பன், அம்பாள் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. பங்குணிமாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தோலா** *(Dhola)* என்பது இந்தியாவின் குசராத்து மாநிலத்தில் இருக்கும் பாவ்நகர் மாவட்டம்  மாவட்டத்தில் உள்ள ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

21.88° வடக்கு 71.78° கிழக்கு என்ற அடையாள ஆள்கூறுகளில் தோலா நகரம் பரவியுள்ளது. மேலும், கடல் மட்டத்தில் இருந்து 56 மீட்டர்கள் (183 அடி) உயரத்தில் இந்நகரம் அமைந்துள்ளது. தோலா கிராமத்திற்கான தொடருந்து நிலைய சந்திப்பு பாவ்நகர் மாநில தொடருந்து நிலையத்தில் உள்ளது.

மக்கள் தொகையியல்
----------------

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 8,049 ஆகும். இம்மக்கள் தொகையில் 52 விழுக்காடு நபர்கள் ஆண்கள் மற்றும் 48 விழுக்காடு நபர்கள் பெண்கள் ஆவர். தோலா நகரின் படிப்பறிவு சதவீதம் 67% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 75% மற்றும் பெண்களின் படிப்பறிவு சதவீதம் 58% ஆகும். மக்கள் தொகையில் 14 சதவீதத்தினர் ஆறு வயதிற்கு உட்பட்டவர்களாக உள்ளனர்.

மேற்கோள்கள்
-----------

1. ↑  Falling Rain Genomics, Inc - Dhola
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
ராம்பன் நகரத்தில் பாயும் செனாப் ஆற்றின் கட்டப்பட்ட பழைய பாலம்
ராம்பன் நகரத்தில் பாயும் செனாப் ஆறு
**ராம்பன்** (**Ramban**) இந்தியாவின் ஜம்மு காஷ்மீர் (ஒன்றியப் பகுதி)யில் உள்ள ராம்பன் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இந்நகரம் பிர் பாஞ்சால் மலைத்தொடரில் அமைந்த ஒரு மலைவாழிடம் ஆகும். செனாப் சமவெளியில், தேசிய நெடுஞ்சாலை 1எ (இந்தியா)-இல் உள்ள ராம்பன் நகரத்தில் செனாப் ஆறு பாய்கிறது. இது கடல் மட்டத்திலிருந்து 73792 அடி உயரத்தில் உள்ளது. இது ஜம்முவிலிருந்து வடக்கே 150 கிமீ தொலைவிலும்; சிறீநகரிலிருந்து 150 கிமீ தெற்கிலும் உள்ளது.

மக்கள்தொகை பரம்பல்
------------------

7 வார்டுகளும், 729 வீடுகளும் கொண்ட ராம்பன் நகராட்சியின் 2011-ஆம் ஆண்டின் கணக்கெடுப்பின் ப்டி, மொத்த மக்கள்தொகை 3,596 ஆகும். அதில் ஆண்கள் 1873 மற்றும் பெண்கள் 1723 ஆகவுள்ளனர். சராசரி எழுத்தறிவு 82.23% ஆகும். மக்கள்தொகையில் இந்துக்கள் 56.70%, முஸ்லீம்கள் 41.46% மற்றவர்கள் 1.84% ஆகவுள்ளனர்.

இதனையும் காண்க
--------------

* ஜவகர் குகை
* பனிஹால்-காசிகுண்ட் சுரங்கச்சாலை
* செனானி-நஷ்ரி சுரங்கச்சாலை
* பீர் பாஞ்சால் சுரங்க இருப்புப்பாதை
* தேசிய நெடுஞ்சாலை 1எ (இந்தியா)
* ஜம்மு-பாரமுல்லா இருப்புப் பாதை

மேற்கோள்கள்
-----------

1. ↑  Ramban Population Census 2011
**தோலா பானர்ஜி** (**Dola Banerjee) (**பிறப்பு 2 சூன் 1980) வில்வித்தை போட்டியில் பங்கேற்கும் ஒரு இந்திய விளையாட்டுப் பெண்ணாவார்.

ஆரம்ப கால வாழ்க்கை
------------------

அசோக் பானர்ஜி மற்றும் கல்பனா பானர்ஜி ஆகியோரின் மகளாக கொல்கத்தா அருகே பராநகரில் பிறந்தார். இவர் பராநகர் ராஜ்குமாரி நினைவு பெண்கள் உயர்நிலைப்பள்ளியில் படித்தார். தனது எட்டு வயதில், பராநகர் வில்வித்தை சப்க்கத்தில் சேர்ந்தார்.  இவரது முதல் சர்வதேச தோற்றம் 1996இல் சான்டியாகோவில் நடந்த இளைஞர் உலகப் போட்டிகளில் இருந்தது

தொழில்
------

 புது தில்லியில் 2010இல் நடந்த 16வது பொதுநலவாய விளையாட்டுகளில் வில்வித்தைப் போட்டிகளில் வென்ற (பெண்கள் தனிநபர் போட்டி) இந்தியாவின் தீபிகா குமாரி (தங்கம்), இங்கிலாந்தின் அலிசன் ஜேன் வில்லியம்சன் (வெள்ளி) ஆகியோருடன் இந்தியாவின் தோலா பானர்ஜி (வெண்கலம்)
 2006 ஆகத்து 29 அன்று புதுதில்லியில் நடந்த ஒரு விழாவில் இந்தியக் குடியரசுத் தலைவர் ஆ. ப. ஜெ. அப்துல் கலாம் வில்வித்தைக்காக தோலா பானர்ஜிக்கு 2005க்கானஅருச்சுனா விருது வழங்கினார்
தோலா பானர்ஜி தனது 9 வயதில் 1990ஆம் ஆண்டில் பராநகர் வில்வித்தை சங்கத்தில் தனது பயிற்சியினைத் தொடங்கினார். இவர் 1996 இல் சாண்டியாகோவின் இளைஞர் உலகப் போட்டிகளில் 16 வயதில் பிரதிநிதித்துவப்படுத்தினார். அப்போதிருந்து இவர் இந்திய மகளிர் வில்வித்தை அணியின் வழக்கமான உறுப்பினராக இருந்து வருகிறார். இவர், 2004 கோடைகால ஒலிம்பிக்கில் இந்தியாவைப் பிரதிநிதித்துவப்படுத்தினார். பெண்கள் தனிநபர் தரவரிசை சுற்றில் 13வது இடத்தைப் பிடித்தார். தகுதிச் சுற்றில் 52 வது தரவரிசையில் இருந்த தென்னாப்ரிக்காவின் கிர்ஸ்டின் ஜீன் லூயிஸை எதிர்கொண்டார்.இதில் 141-131 என்ற புள்ளிக் கணக்கில் தோல்வியடைந்து, பெண்களின் தனிப்பட்ட வில்வித்தை மொத்தத்தில் 52 வது இடத்தைப் பிடித்தார். இந்திய பெண்கள் வில்வித்தை அணியில் 8 வது இடத்தில் உறுப்பினராகவும் இருந்தார்.

இவர், 2005ஆம் ஆண்டில் இந்திய அரசால் அருச்சுனா விருது வழங்கப்பட்ட இரண்டாவது பெண் வில்லாளராவார்.

சொந்த வாழ்க்கை
--------------

இவருக்கு தொழிலதிபரான மேததீப் பானர்ஜி என்பவருடன் திருமணம் நடைபெற்றது. இவர்களுக்கு தியான் என்ற ஒரு மகன் இருக்கிறார். இவரது தம்பி இராகுல் பானர்ஜியும் ஒரு வில்லாளன். மேலும், பாடகர்களான ஷான் மற்றும் சகாரிகா ஆகியோரின் உறவினரும் ஆவார்.

மேற்கோள்கள்
-----------

1. ↑  "DOLA BANERJEE". 2012-09-16 அன்று மூலம் பரணிடப்பட்டது.
2. ↑  My Fundays by Dola Banerjee in *The Telegraph*, 14 September 2007
3. ↑  "Dola Banerjee, biography". *archeryworldcup.org*. 22 July 2011 அன்று மூலம் பரணிடப்பட்டது.
4. ↑  Idol Dola becomes an icon- Hindustan Times
[*தொடர்பிழந்த இணைப்பு*]
கபிரியேல் தேவதூதர் ('The Wonders of Creation and the Oddities of Existence' இலிருந்து, எகிப்து/சிரியா 1375-1425 கிபி.

|  |
| --- |
| இக்கட்டுரை பின்வரும் தொடரின் பகுதியாகும்: |
| இசுலாம் |
|  |
| நம்பிக்கைகள்
* இறைவன் ஓருவர்
* இறைத்தூதர்கள்
* மறை நூல்கள்
* மலக்குகள்
* விதி

* மறுமை நாள்
 |
| கடமைகள்
* கலிமா
* தொழுகை
* நோன்பு
* சகாத்
* ஹஜ்
 |
| நூல்களும் சட்டங்களும்
* குர்ஆன்
* சுன்னா
* ஹதீஸ்

* Fiqh
* ஷரியா
* கலாம்
 |
| வரலாறு
* காலக்கோடு
* முகம்மது நபி

* Ahl al-Bayt
* நபித் தோழர்கள்

* ராசிதீன் கலீபாக்கள்
* இம்மாமேட் (சியா சட்டம்)

* கலீபாக்கள்
* இசுலாமின் பரவல்
 |
| பிரிவுகள்
* சுன்னி
* சியா
* சூபியம்

* இபாதி
* அகமதியா

* குரானிசம்
* இஸ்லாம் தேசம்
* Liberal
 |
| பண்பாடும் சமூகமும்
* இசுலாமியக் கல்வி
* இசுலாமும் விலங்குகளும்
* இசுலாமிய கலை

* நாட்காட்டி
* இசுலாமும் குழந்தைகளும்

* தாஃவா
* மக்கள் பரம்பல்

* பண்டிகைகள்
* மசூதிகள்

* மெய்யியல்
* அரசியல்

* அறிவியல்
* பெண்கள்
 |
| தொடர்புள்ள தலைப்புகள்
* ஏனைய சமயங்கள்
* இசுலாமியம்
* விமர்சனம்
 |
|  இசுலாம் வலைவாசல் |
| * பா
* உ
* தொ
 |

இசுலாத்தில் **மலக்குகள்** ( அரபு மொழி: ملائكة‎ *மலாஇகா*; ஒருமை: ملاك *மலக்கு*) என்பவர்கள் அல்லாவின் படைப்பினங்களில் ஒன்று. ஒளியினால் படைக்கப்பட்டவர்கள். மனிதர்களால் காணவியலாது. இவர்கள் தங்களின் விருப்பப்படி எதுவும் செய்வதில்லை. அல்லாவின் கட்டளைக்கு அப்படியே அடிபணியக்கூடியவர்கள்.

பல்வேறுபட்ட காரியங்களுக்காக அவற்றை நிறைவேற்ற அல்லாவால் பணிக்கப்பட்ட மலக்குகள் உள்ளன. எடுத்துக்காட்டாக,

* *ஜிப்ராயீல் (அலை)* - வஹீ என்னும் இறைச் செய்திகளை கொண்டு வரும் மலக்கு
* *மீக்காயீல் (அலை)* - மழை கொண்டு வரும் மலக்கு

>  வானவர்களின் பணிகள்:
> 
> 
> 1\* இறை தூதின்(வஹி) பொறுப்பு.-வானவர் தேவதூத தலைவர் ஜிப்ரீல்(அலை) அவர்களிடம் ஒப்படைக்கப்பட்டுள்ளது. இறைதூதர்களுக்கு (நுபுவ்வத் என்னும்) தூதுவச் செய்திகளை கொண்டு வருவதே இவர்களின் பணியாகும்.
> 
> 
> 2\* மழை, காற்றின் பொறுப்பு.- இதன் பொறுப்பாளர் வானவர் மீக்காயீல். இவர் மழை, காற்று,மரம் செடி கொடிகள் முதலானவற்றுக்குப்; பொறுப்பாளர் ஆவார்.
> 
> 
> 3\* சூர் (எக்காளம்)ஊதுவதின் பொறுப்பு.- இதன் பொறுப்பாளர் இஸ்ராஃபீல் (அலை). 
> 
> 
> 4\*உயிரைக் கைப்பற்றும் வானவர். (மலக்குல் மவ்த்) உயிரைக்கைப்பற்றும் வானவருக்கு மலக்குல் மவ்த் எனக் குர்ஆன் கூறுகிறது. இவர்கள் பெயர் இஸ்ராயீல் என்று சொல்லப் படுகிறது.
> 
> 
> 7,8\*மனிதனின் நன்மை தீமைகளை பதிவு செய்யும் வானவர்- வலது பக்கமும் இடது பக்கமும் இருக்கும் ஒவ்வொருவருக்கும் ‘ரகீபுன் அத்தீத்’இது அவர்களின் பெயர்களல்ல. அவர்களின் பண்புப் பெயர்களாகும். ‘கிராமன் காத்திபீன்’ கண்ணியத்திற்குரிய எழுத்தாளர்கள் என்று அல்லாஹ்வே சிறப்பிக்கிறான்.(82;:12)
> 
> 
> 5,6\* கப்ரில் (மண்ணறையில்) வருகை தரும் வானவர்கள்.-
> இவர்களின் பெயர்கள் முன்கர்,நக்கீர்.
> 
> 
> 9\*சுவர்க்கத்தின் காவலர்கள் (خزنة الجنة ) -அதன் தலைவர் ரிழ்வான் ஆவார்கள்,
> 
> 
> 10\* நரகின் காவலர்கள் (خزنة جهنم)-அதன் தலைவர் மாலிக் ஆவார்
> 
> 
> இது அல்லாது கணக்கற்ற மலக்குகள் உள்ளனர்.
> 
> 
>

இவற்றையும் பார்க்கவும்
----------------------

* தேவதூதர்

மேற்கோள்கள்
-----------

1. ↑  "பிரித்தானிய அருங்காட்சியகம்". 2012-02-04 அன்று மூலம் பரணிடப்பட்டது. 2012-09-21 அன்று பார்க்கப்பட்டது.
**ராம்ஜி (Ramji** (பிறப்பு : சூலை 31, 1961) என்பவர் இந்தியத் திரைப்பட ஒளிப்பதிவாளர் ஆவார். இவர் செல்வராகவன், அமீர், மோகன் ராஜா, மற்றும் சங்கீத் சிவன் ஆகிய இயக்குநர்களுடன் பணிபுரிந்துள்ளார். இவர் தமிழ் , இந்தி , மலையாளம் உள்ளிட்ட மொழித் திரைப்படங்களுக்கு ஒளிப்பதிவு செய்துள்ளார்.

பிறப்பு
-------

ராம்ஜி சூலை 31, 1961 இல்தஞ்சாவூரில் , தமிழ்நாடு பிறந்தார்.

தொழில் வாழ்க்கை
---------------

இவரின் கூற்றுப்படி ஒளிப்பதிவு என்பது அனைவராலும் எளிதில் புரிந்து கொள்ளக் கூடிய ஒரு மொழி ஆகும் எனக் கூறியுள்ளார். மேலும் தனது பணியானது நான் என்ன நினைக்கிறேன் என்பதனை தைரியமாகக் கூறுவதற்கு கற்றுக் கொடுத்துள்ளது எனவும் கூறியுள்ளார். வாழ்க்கைக்கு தொடர்புடைய கதைகளையே தான் தெரிவு செய்வதில் திடமாக இருப்பதாகத் தெரிவித்தர். இந்தப் பணிக்கு இவர் வந்தது எதிர்பாரமல் நிகழ்ந்தது. இவரின் தொழில் வாழ்க்கையானது 1989 ஆம் ஆண்டில் என். கே. விஷ்வநாத்துடன் துவங்கியது. ஒரு நாள் தனது நண்பர் ஒருவரின் அறிவுறுத்தலின் படி பி. சி. ஸ்ரீராமை சந்தித்தார். பின் 1989 ஆம் ஆண்டு வரை அவரிடம் உதவி ஒளிப்பதிவாளராகப் பணிபுரிந்தார். இவரிடம் பணி புரிந்த காலங்கள் இவரின் திறமையை வளர்த்துக் கொள்ளவும், சில நுனுக்கங்களைக் கற்றுக்கொள்ளவும் உதவின. மேலும் கோபுர வாசலிலே, மீரா அமரன், தேவர் மகன், திருடா திருடா ஆகிய திரைப்படங்களில் உதவி ஒளிப்பதிவாளராகப் பணியாற்றினார். ஜீவா, கே. வி. ஆனந்த், திரு, பாலமுருகன், முத்துக்குமார், எம் எஸ் ஆகிய ஒளிப்பதிவாளர்களுடன் இணைந்து பணியாற்றியுள்ளார்.

1996 ஆம் ஆண்டில் ஒளிப்பதிவு இயக்குநர் ஆக வேண்டும் எனத் தீர்மானித்தார். இவரின் முதல் திரைப்படம் வள்ளல் ஆகும். இதில் சத்யராஜ், மீனா ஆகியோர் முக்கியக் கதாப்பாத்திரத்தில் நடித்தனர். மணிவண்ணன், கவுண்டமணி, மனோரமா ஆகியோர் துணைக் கதாப்பத்திரத்தில் நடித்தனர். இதனை ராஜ்கபூர் இயக்கினார். ராம்ஜி இரண்டு அல்லது மூன்று வருடங்களுக்கு ஒருமுறை தான் ஒரு படங்களில் ஒளிப்பதிவு செய்ய ஒப்புக்கொள்வார். அந்தத் திரைப்படங்கள் அவரின் விருப்பத்தைப் பூர்த்தி செய்வதாக இருந்தால் மட்டுமே ஒளிப்பதிவு செய்வார்.

தமிழ்த் திரைப்படங்கள்
---------------------

### 1997

1997 ஆம் ஆண்டில் வள்ளல் எனும் திரைப்படத்திற்கு ஒளிப்பதிவு செய்தார். இந்தத் திரைப்படத்தை ராஜ் பிலிம்ஸ் நிறுவனம் தயாரித்தது. இதில் சத்யராஜ், மீனா (நடிகை) ஆகியோர் முக்கியக் கதாப்பாத்திரத்தில் நடித்தனர். மணிவண்ணன், கவுண்டமணி, மனோரமா (நடிகை) ஆகியோர் துணைக் கதாப்பத்திரத்தில் நடித்தனர். இதனை ராஜ்கபூர் இயக்கினார். தேவா (இசையமைப்பாளர்) இசையமைத்தார்.

### 2001

2001 ஆம் ஆண்டில் டும் டும் டும் திரைப்படத்தில் பணி புரிந்தார். இதனை மணிரத்னத்தின் மெட்ராஸ் டாக்கீஸ் நிறுவனம் தயாரித்தது. அழகம்பெருமாள் இயக்கினார். மாதவன், ஜோதிகா ஆகியோர் முக்கியக் கதாப்பாத்திரத்தில் நடித்தனர். கார்த்திக் ராஜா இசையமைத்தார்.

### 2002

டிசம்பர் 13, 2002 இல் வெளியான மௌனம் பேசியதே திரைப்படத்தில் பணிபுரிந்தார். இதனை அறிமுக இயக்க்குநர்) அமீர் இயக்கினார். சூர்யா (நடிகர்), திரிசா ஆகியோர் முக்கியக் கதாப்பத்திரத்தில் நடித்தனர். யுவன் சங்கர் ராஜா இசையமைத்திருந்தார்.

### 2005

2005 ஆம் ஆண்டில் ராம் திரைப்படத்தில் பணியாற்றினார். இதனை அமீர் இயக்கினார். ஜீவா, சரண்யா பொன்வண்ணன் ஆகியோர் முக்கியக் கதாப்பாத்திரத்தில் நடித்தனர்.

சான்றுகள்
---------

1. 1 2 3 4 5 6 7 8  "Tamil Cinematographer Cinematographer Ramji | Nettv4u", *nettv4u* (ஆங்கிலம்), 2018-04-28 அன்று பார்க்கப்பட்டது
2. ↑  "Ramji (cinematographer)", *veethi.com*, 2018-04-28 அன்று பார்க்கப்பட்டது
3. ↑

வெளியிணைப்புகள்
---------------

* ஐ.எம்.டி.பி இணையத்தளத்தில் ராம்ஜி
**தோல் ஒட்டல்** (Skin grafting) என்பது தீவிபத்தாலோ அல்லது சாலை விபத்து போன்றவற்றாலோ மனித உடலில் தோல் சிதைவதால் வேறு தோலை ஒட்டுதல் ஆகும். இதில் பெரும்பாலும் இரண்டு முறைகள் உள்ளன. ஒன்று இறந்த மனித உடலில் இருந்து பெற்று அந்தத் தோலை பதப்படுத்தி வைத்து அதை பாதிக்கப்பட்டவருக்கு பொருத்துதல் இன்னொன்று சம்பந்தப்பட்ட நபரின் உடலில் வேறு இடத்தில் இருந்து எடுக்கப்பட்ட தோலைப் பொருத்துதல் ஆகும்.

தோல் கொடை
---------

தோல் கொடை என்பது இறப்புக்குப் பின் கண் கொடை, உடல் கொடை போன்று தோல் கொடை செய்வது ஆகும். இறந்த ஆறு மணிநேரத்துக்குள் உடலில் இருந்து தோலை எடுக்கவேண்டும். இந்தத் தோலை ஐந்து டிகிரி வெப்பநிலையில் கிளைசரோல் என்ற திரவத்தில் பாதுகாப்பர். இந்தத் தோலை ஐந்து ஆண்டுகள் வரை பயன்படுத்தலாம். இந்தியாவின் பெருநகரங்களில் தோல் வங்கிகள் உள்ளன. இந்தியாவின் முதல் தோல்வங்கி மும்பை வாடியா மருத்துவமனையில் துவக்கப்பட்டது. தமிழ்நாட்டில் சென்னையிலும், கோவையில் கங்கா மருத்துவமனையில் தோல் வங்கிகள் உள்ளன. தோல் தானம் பெற ரத்தப் பொருத்தம் அவசியம் இல்லை. கண்தானம், உடல்தானம் போன்று தோல் தானம் பரவலாகவில்லை, இதனால் தோலுக்கு தட்டுப்பாடு உள்ளது. இதனால் உயிருடன் இருப்பவர்களும் தீயால் பாதிக்கப்படும் தங்கள் குடும்பத்தினருக்கு தோலை கொடையாக அளிக்கின்றனர். கொடையாளியின் தொடைபகுதியிலும், பின் பகுதியிலும் தோல் எடுக்கப்படும்.

தோல் பொருத்தல்
--------------

தோல் சிதைந்த நிலையில் திறந்த காயங்களை அப்படியே வைப்பது ஆபத்தானது. இந்த காயங்கள் வழியாக கிருமிகள் நுழைய வாய்ப்பு உள்ளது. எனவே தோல் தானத்தின் மூலம் பெறப்பட்டத் தோல் தீக்காயமுற்று தீயால் தோல் பதிக்கப்பட்ட இடத்தின் மேல் பொருத்தப்படுகிறது. இவ்வாறு பொருத்தப்பட்ட தோல் பத்து பணிரெண்டு நாட்களில் கழன்று வந்துவிடும். அதற்குள் நோயாளியின் உடல் சற்று தேறிவிடும். பிறகு நோயாளியில் உடலின் வேறுபகுதியில் இருந்து தோல் எடுத்து மீண்டும் பொருத்தப்படும்.

மேற்கோள்கள்
-----------

1. ↑
2. ↑
3. ↑
**மின்மினி இசைத்திருவிழா** என்று அழைக்கப்படும் இசை விழாவானது, 2003ம் 
ஆண்டு முதல் நடைபெற்று வருகிறது. ஆண்டுதோறும் பிப்ரவரி மாதத்தில் பெங்களூரின் புறநகர்ப் பகுதியில் உள்ள தின்னேபால்யா என்ற இடத்தில் அமைந்துள்ள **மின்மினி பன்கலாச்சார மையம்** மூலம் நிகழ்த்தப்பட்டு வந்தது. ஆரம்பத்தில் 
**பூமி ஜாத்ரே** என்ற பெயரில் அழைக்கப்பட்ட இந்த திருவிழாவில் உலகமெங்கும் இருக்கும் இசைக்கலைஞர்கள் வந்து கலந்து கொண்டு சிறப்பித்துள்ளார்கள்.

திருவிழா
--------

கக்கலிபுரா ஏரிக்கரையில் உள்ள ஒரு பழமைவாய்ந்த ஆலமரத்தை மையமாகக் கொண்டு அமைக்கப்பட்டுள்ள திறந்தவெளி அரங்கத்தில் தான் இத்திருவிழா நடைபெறும். இந்த இசைத்திருவிழாவின் கருப்பொருள் மனிதர்களுக்கும் பூமிக்கும் இடையிலான ஒற்றுமை, உறவு, மற்றும் இந்தியாவின் பன்மைத்துவத்தின் கொண்டாட்டமாகும். முதல்நாள் மாலை ஆரம்பித்து மறுநாள் விடியற்காலை வரை என இந்த இசைதிருவிழா இரவு முழுவதும் நடக்கும். பல்வேறு உள்நாட்டு மற்றும் வெளிநாடுகளில் உள்ள பிரபலமான இசைக்கலைஞர்கள் மட்டுமல்லாது அறியப்படாத கலைஞர்களும் சங்கமித்து இசைவெள்ளத்தில் ஆழ்த்த வழவகுத்துள்ளது. 
இந்துஸ்தானி, கர்நாடக குரலிசை,மேற்கத்திய ஜாஸ் இசை , நாட்டுப்புற இசை மற்றும் மாற்று இசை என பல்வேறு இசை வகைகளும் இங்கே இசைக்கப்படும்.

ஒவ்வொரு ஆண்டும் இந்த திருவிழா ஒரு குறிப்பிட்ட தலைப்பில் நடைபெற்றுள்ளது. 2003ம் ஆண்டு 
ஆரம்பிக்கப்பட்ட போது '"ஈராக்கில் அமைதி"' என்பதை தலைப்பாக கொண்டது. அடுத்த ஆண்டில் தண்ணீரை 
சேமிப்பதன் அவசியத்தை மையமாகக் கொண்டது; அதற்கடுத்த ஆண்டு "'அதிக மரங்களைப் பாதுகாத்து வளர்க்கவும்"' 
என்ற முழக்கம் இருந்தது; நான்காவது ஆண்டு "'மனதின் உள்ளார்ந்த மற்றும் வெளியான பயணம்"'  என்பவற்றின் மீது கவனம் செலுத்தியது. அதற்கடுத்த ஆண்டில் **தொழில், சமூகம் மற்றும் சூழலியலலுக்கான பொறுப்பு *என்ற தலைப்பிலும் அடுத்த ஆண்டில்*** *சகவாச உணர்வு'* 
என்றும் நடைபெற்றது.
2013ம் ஆண்டு வரை பத்தாண்டுகளாக நடைபெற்று வந்த இந்த இசைத்திருவிழா ஏணோ அதன்பின்னர் நடைபெறவி்ல்லை.

மேற்கோள்கள்
-----------

1. 1 2  Christopher, Kavya (26 April 2004). "City celebrates music and art, Jathre style". *The Times Of India* (Bennett Coleman & Co. Ltd).. பார்த்த நாள்: 2009-05-04.
2. ↑  "Earth fair in the concrete jungle". *தி இந்து*. 29 April 2004. Archived from the original on 25 டிசம்பர் 2004.. பார்த்த நாள்: 2009-05-04.
3. ↑  "Back to basics". *தி இந்து*. 20 April 2005. Archived from the original on 4 நவம்பர் 2012.. பார்த்த நாள்: 2009-05-04.
4. ↑  "Fireflies Festival of Sacred Music on April 8". *தி இந்து*. 31 March 2006. Archived from the original on 28 அக்டோபர் 2006.. பார்த்த நாள்: 2009-05-04.
5. ↑  '"Fireflies music fest tomorrow". *தி இந்து*. 13 April 2007. Archived from the original on 30 ஏப்ரல் 2007.. பார்த்த நாள்: 2009-05-04.
6. ↑  "Dusk-to-dawn fest is back". *தி இந்து*. 18 February 2008.. பார்த்த நாள்: 2009-05-04.
7. ↑ . .

பகுப்பு
-------
**ராம்நாதி கோயில்** *(Ramnathi)* கோவாவின் பாண்டிவேடிலுள்ள ராம்நாதீமில் அமைந்துள்ளது. கவுட சாரஸ்வத் பிராமணர் (ஜி.எஸ்.பி) சமூகத்தைச் சாா்ந்தவா்கள் மற்றும் வைசியர்கள் இக்கோவிலின் முதன்மை வழிபாட்டாளர்கள் ஆவர். மற்ற கோன் பிராமண கோயில்களைப் போலவே, ராம்நாத்தியும் பஞ்சைத்தன்யா முறையை உள்ளடக்கியது. எனவே, இந்த கோவிலில் 5 முக்கிய தெய்வங்கள் உள்ளன. ஸ்ரீராமநாத் முதன்மை தெய்வமாகவும், சாந்தேரி, காமாட்சி, இலட்சுமி நாராயணன், கணபதி, பீட்டல் மற்றும் காலபைரவா் உள்ளிட்ட பிற குடும்ப தெய்வங்களும் உள்ளனர்.

புராணக் கதை
-----------

ஸ்ரீராமநாத் தெய்வம் முதலில் இராமேஸ்வரத்தில் 3000 ஆண்டுகளுக்கு முன்பு இராமனால் நிறுவப்பட்டது. இராமர் சீதையுடன் இலங்கையிலிருந்து திரும்பி வந்தபோது, இ​​ராவணனைக் கொன்றதால், பிராமணனைக் கொன்ற பாவத்தைப் போக்க சிவனை வணங்க முடிவு செய்தார். எனவே ஒரு சிவலிங்கத்தை நிறுவி இராமர் அதை வணங்கினார். சிவபெருமான் வந்து இராமரை குரு கோரக்ஷ்நாத்துக்கு அனுப்பினார். இங்கு 12 பாந்த்கள் உள்ளன, மேலும் பந்தில் ஒன்று ராமரிடமிருந்து தொடங்கியது. இது ராமநாத் என்று அறியப்பட்டது

ராமநாதி திருக்கோயிலின் நுழைவு வாயில்.

வரலாறு
------

கோவாவில் உள்ள ராம்நாத்தின் அசல் கோயில், கோவாவின் சால்செட்டில் லவுட்டோலிமில் அமைந்துள்ளது. ராம்நாதியின் சிலை 16 ஆம் நூற்றாண்டில் அப்போதைய போர்த்துகீசிய அதிகாரிகளால் அதன் அழிவைத் தடுப்பதற்காக தற்போது உள்ள இடத்திற்கு மாற்றப்பட்டது. மே 2011 இல் ராம்நாதி கோயில் 450 ஆண்டுகள் நிறைவடைந்தது.

பிரதான நுழைவாயில் மற்றும் தீபா ஸ்தம்பா

தெய்வங்கள்
----------

கோயிலின் பிரதான தெய்வம் ராம்நாத். ராம்நாத் பிரதான தெய்வம் என்பதால், இந்த கோயில் ராம்நாதி என்று அழைக்கப்படுகிறது. ராம்நாத் என்ற பெயர் கடவுளான இராமரின் பெயா். எ.கா. சிவன்.கூடுதலாக, இந்த கோவிலில் ரிவோனாவைச் சேர்ந்த சாந்தேரி (சாந்ததுர்கா) மற்றும் லூடோலிமில் இருந்து காமாட்சி தேவி சிலைகள் உள்ளன. ஸ்ரீ லட்சுமி நாராயண் ஸ்ரீ சித்தநாத் (கணேஷ்), ஸ்ரீபெட்டல் மற்றும் ஸ்ரீகாலபைரவா் ஆகியோரின் சிலை உள்ளது. இது ராம்நாதி பஞ்சைத்தன்யாவினை நிறைவு செய்கிறது.

குறிப்புகள்
-----------

1. ↑  "காப்பகப்படுத்தப்பட்ட நகல்". 2012-05-27 அன்று மூலம் பரணிடப்பட்டது. 2020-11-26 அன்று பார்க்கப்பட்டது.
2. ↑  "|| Shree Ramnath Prasanna ||".
**வாதிகேசரி - அழகிய மணவாளப் பெருமாள் ஜீயர்**  14 ஆம் நூற்றாண்டில் வாழ்ந்தவர். பெரியவாச்சான் பிள்ளையிடம் தளிகை செய்பவராய்  திருவரங்கத்தில் வாழ்ந்தவர். மணவாளர் என்பது இவரது இயற்பெயர். வரதராசர் எனவும் பிற்காலத்தில் இவரைப் போற்றினர். 'சொட்டை அழகிய மணவாள முனி' என்பது இவரது ஊர்ப்பெயருடன் கூடிய பெயர். இவர் பரசமயவாதிகளை வென்றதால் 'வாதிகேசரி' என்னும் அடைமொழியுடன் இவரைக் குறிப்பிடலாயினர்.

வரலாற்றுச் செய்தி
-----------------

சமையல் வேலை செய்துகொண்டிருந்தபோது இவர் சற்றும் கல்வி அறிவு இல்லாதவராக இருந்தார். பெரியவாசான் பிள்ளையின் மாணாக்கர்கள் படித்துக்கொண்டிருந்தனர். ஒருநாள் இவர் அவர்களைப் பார்த்து "என்ன படிக்கிறீர்கள்" என்று கேட்டார். "முசலகிசலயம் படிக்கிறோம்" என ஒருவர் கூறி இவரை ஏளனம் செய்தார். ஒருநாள் பெரியவாச்சான் பிள்ளை தம் மாணாக்கர்கள் என்ன செய்துகொண்டிருக்கிறார்கள் என இவரை வினவினார். "அவர்கள் முசலகிசலயம் படித்துக்கொண்டிருக்கிறார்கள்" என்று இவர் விடை பகர்ந்தார்.

பெரியவாச்சான் பிள்ளை  இவரது நிலைமைக்கு இரங்கினார். தமிழ், வடமொழி ஆகிய இரண்டையும் இவருக்குக் கற்றுத்தந்தார். எழுத்து முதல் தொடங்கிக் 'காவிய நாடகாலங்கார சப்த தர்க்க பூர்வோத்தர மீமாம்சம்' ஆதி எல்லாச் சாத்திரங்களையும் சொல்லிக்கொடுத்தார். அப்போது இந்த அழகிய மணவாளப் பெருமாளுக்கு அகவை 32. எனினும் நன்கு கற்றார். கலைவல்லுநர் ஆனார். 'முசலகிசலயம்' என்னும் நூலை வடமொழியில் எழுதித் தம்மை ஏளனம் செய்த மாணாக்கரிடம் கொடுத்து அவரை நாணும்படி செய்தார்.

நூல்கள்
-------

வாதிகேசரி - அழகிய மணவாளப் பெருமாள் ஜீயர் எழுதிய நூல்கள:

தமிழ் நூல்
* பகவத் கீதை வெண்பா

வடமொழி நூல்கள்

முசலகிசலயம்   

தத்துவ தீபம்  

தீபப் பிரகாசிகை  

தத்துவ நிரூபணம்  

தத்துவ சங்கிரகம்  

தத்துவ பூஷணம்  

ஞானாவரணம் முதலானவை

மணிப்பிரவாள நடை நூல்
* பகவத் கீதை வெண்பா என்னும் தமிழ் நூலை மொழிபெயர்த்து மணிப்பிரவாள நடையில் கீதை நூல் ஒன்று எழுதியுள்ளார்.
* திருவாய்மொழி பன்னீராயிப்படி

அடிக்குறிப்பு
-------------

1. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினான்காம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 232.
2. ↑  சமையல் செய்பவராய்
3. ↑  முசலம் என்றால் உலக்கை. கிசலம் என்றால் கொழுந்து. உலக்கைக் கொழுந்து படிக்கிறோம் என்றனர். இவரை உலக்கைக் கொழுந்து என ஏளனம் செய்தனர்.
4. ↑  அபயப்பிரதராசர் - அபயப்-பிரத-ராசர் - என்பது பெரியவாச்சான் பிள்ளையின் இளமைப் பெயர்
5. ↑  செந்தமிழ் தொகுதி 4, பக்கம் 691
**பின்னெர் வினை** (*Pinner reaction*) என்பது அமில வினையூக்கியின் ( உதாரணம் ; ஐதரோகுளோரிக் அமிலம் ) உதவியுடன் ஒரு நைட்ரைல் ஒர் ஆல்ககாலுடன் சேரும் கரிமவினையாகும். அடால்ப் பின்னெர் இவ்வினையைக் கண்டறிந்ததால் அவர் பெயராலேயே அழைக்கப்படுகிறது. இமினோ எசுத்தரின் ஐதரோகுளோரிக் அமிலவுப்பு இவ்வினையில் வினைவிளை பொருளாகக் கிடைக்கிறது. ஆல்கைல் இமிடேட்டு என்று அழைக்கப்படும் இவ்வுப்பு சிலவேளைகளில் பின்னெர் உப்பு என்றும் அழைக்கப்படுகிறது. இவ்வினை அணுக்கருகவர் கூட்டுவினைகள் வரிசைமுறையில் காணப்படும் ஒரு வினை வகையாகும்.

இவ்வகை உப்புகள் சற்றுக் கூடுதலான அளவு ஆல்ககாலுடன் வினைபுரிந்து ஆர்த்தோ எசுத்தர்களைத் தருகின்றன. அமோனியா அல்லது ஒரு அமீனுடன் சேர்ந்து அமீடினையும் தண்ணீருடன் சேர்ந்து ஒர் எசுத்தரையும் கொடுக்கின்றன.

பின்னெர் வினை ஒர் அமில வினையூக்கி சார்ந்தவினை என்றே மதிக்கப்பட்டது. ஆனால் வினையில் காரவினையூக்கிகளைப் பயன்படுத்தினாலும் அதே முடிவுகளே கிடைத்தன. இவ்விரண்டு அணுகுமுறைகளும் ஒன்றுக்கொன்று மிகைநிரப்பிகளாக இருக்கின்றன எனக்கருத முடிகிறது. பெரும்பாலும் அமில வினையூக்கிகளுடன் வினைபுரியாத போது காரவினையூக்கிகளுடன் நன்றாக வினைபுரியும் நிகழ்வும் காரவினையூக்கிகளுடன் வினைபுரியாத வேளைகளில் அமிலவினையூக்கிகளுடன் நன்றாக வினைபுரிதலும் பொதுவாக இவ்வினையில் நிகழ்கின்றன. நைட்ரைலில் உள்ள எலக்ட்ரான்களின் எண்ணிக்கையே வினையின் போக்கைக் கண்டறியும் காரணியாக விளங்குகிறது. உதாரணமாக, எலக்ட்ரான்கள் குறைவாக உள்ள நைட்ரைல் சேர்மம் , எலக்ட்ரானைக் கவர்கின்ற ஆற்றல் மிகுதியாகவும் குறைவான மின்னணு மிகுபொருளையும் கொண்டுள்ளது. அதாவது ஆல்காக்சைடுகளின் தாக்குதலுக்கு எளிதாக உட்படுவனவாகவும் கடினமான புரோட்டானேற்புத் திறனும் கொண்டிருக்கின்றன. அதனால் இவை அமிலவினையூக்கிச் சூழலைக் காட்டிலும் காரவினையூக்கிச் சூழலில் உடனடியாக வினைபுரிகின்றன.

மேற்கோள்கள்
-----------

1. ↑  A. Pinner, F. Klein; Klein (1877). "Umwandlung der Nitrile in Imide". *Berichte der deutschen chemischen Gesellschaft* **10** (2): 1889–1897. doi:10.1002/cber.187701002154.
2. ↑  A. Pinner, Fr. Klein; Klein (1878). "Umwandlung der Nitrile in Imide". *Berichte der deutschen chemischen Gesellschaft* **11** (2): 1475–1487. doi:10.1002/cber.18780110258.
3. ↑  A. Pinner (1883). "Ueber die Umwandlung der Nitrile in Imide". *Berichte der deutschen chemischen Gesellschaft* **16** (2): 1643–1655. doi:10.1002/cber.18830160235.
4. ↑  Roger, R.; Neilson, D. G. (1961). "The Chemistry of Imidates". *Chem. Rev.* **61** (2): 179–211. doi:10.1021/cr60210a003.
5. ↑  எஆசு:10.1021/jo01061a034  
This citation will be automatically completed in the next few minutes. You can jump the queue or expand by hand

இவற்றையும் காண்க
----------------

* ஓவர்மான் மறுசீராக்கல் வினை
* ஓய்சிஃசு வினை
**தூண்டில் கதைகள்** என்ற நூலை சுஜாதா எழுதினார். இது குமுதத்தில் இவர் எழுதிய பன்னிரண்டு சிறுகதைகளின் தொகுப்பாகும்.

பொருளடக்கம்
-----------

இந்நூலில் வரும் சிறுகதைகளின் பட்டியல் பின்வருமாறு:

1. அனுபாவின் தீர்மானம்
2. நான்கு விரல்கள்
3. ஒருநாள் மட்டும்
4. மறக்க முடியாத் சிரிப்பு!
5. மற்றொரு பாலு
6. குந்தவையின் காதல்
7. தண்டையும் குற்றமும்
8. சுயம்வரம்
9. யாருக்கு?
10. பெய்ரூட்
11. வானில் ஒரு..
12. க்ளாக் ஹவுஸில் ஒரு புதையல்!

நூலைப்பற்றி ஆசிரியர்
--------------------

இந்நூலைப் பற்றி ஆசிரியர் நூலின் முன்னுரையில் சில வரிகள்:   

"..சம்பிரதாயமான பழைய காலச் சிறுகதை வடிவம். முடிவில் ஒரு சொடக்கு அல்லது துடுப்பு இவைதான் இந்தக் கதைகளின் பொது அம்சம். இதைப் படிப்பவர்கள் இவை இலக்கியமா, இல்லையா என்று கவலைப்பட வேண்டியதில்லை. உற்சாகமாக, சுலபமாகப் படிக்க இயலும். இந்தக் கதைகளைக் குமுதத்தில் திருத்தாமல் வெளியிட்டாலும், ஒரு கதை முடிய மற்றொரு கதை தொடங்கும்படியாகப் பகுதி பகுதியாகப் பிரித்துத்தான் வெளியிட்டார்கள். அதற்குக் காரணம் தொடர்கதை தோஷம் என்றுதான் சொல்வேன். இப்படி ஒரு கதை மூலம் மற்றொரு கதைக்கு இழுத்ததாலோ என்னவோ இவற்றுக்குத் "தூண்டில் கதைகள்" என்று குமுதம் பெயரிட்டது.புத்தக வடிவில் இப்போது வந்து விட்டதால், நீங்கள் விரும்பிய கதையைத் தேர்ந்தெடுத்து விரும்பிய நேரத்தில் படிக்கலாம்."

நூலைப்பற்றி கிழக்குப் பதிப்பகம்
-------------------------------

அனுபமாவின் தீர்மானம், ஒருநாள் மட்டும், மற்றொரு பாலு, குந்தவையின் காதல், க்ளாக் ஹவுஸில் ஒரு புதையல், தண்டையும் குற்றமும் என்று இந்தத் தொகுப்பில் மொத்தம் பன்னிரண்டு சிறுகதைகள் இடம்பெற்றுள்ளன. த்ரில், காதல், க்ரைம், விஞ்ஞானம் என்று ஒவ்வொரு கதையையும் ஒவ்வொரு வித்ததில் எழுதியிருக்கிறார். விறுவிறுவென்று கதைகளைப் படிக்க வைத்து, இறுதியில் ஓர் ஆச்சரியம், அதிர்ச்சியைக் கொடுத்து அசத்திவிடுகிறார், சுஜாதா. குமுதம் இதழில் 'தூண்டில் கதைகள்' வெளிவந்தபோது வாசகர்களால் பெரிதும் பாராட்டப்பட்டது.
**ஹீலியம் அணு** ஓர் அணுவுக்குள்ளும் இருவேறு தன்மை உடைய நுண் துகள்கள் உள்ளன.
நேர்மின் தன்மை
எதிர்மின் தன்மை
மின் தன்மைகளில் இரண்டு *வகைகள்* உள்ளன. ஓர் அணுவுக்குள்ளும் இருவேறு தன்மை உடைய நுண் துகள்கள் உள்ளன. ஒரு வகையான மின் தன்மையை நேர்மின் தன்மை என்றும் மற்றொரு வகையான மின்தன்மையை எதிர்மின் தன்மை என்றும் அழைக்கலாம். இத்தகைய இருவேறு தன்மை ஏற்ற பொருள்கள் தம்மைச் சுற்றி ஒருவகையான விசைப்புலம் கொண்டு இருக்கும். இப்புலத்தைத்தான் **மின் புலம்** (*Electric Field*) என்கிறோம்.

மின் புலம் உள்ள ஓரிடத்தில் ஒரு நேர்மின் தன்மை உடைய ஒரு பொருளை வைத்தால், அது மின்புல விசையால் எதிர்மின் மிகுந்துள்ள திசையில் நகரும். இந்த நேர் மின் தன்மையை கூட்டல் குறியாலும் (+) எதிர் மின் தன்மையை கழித்தல் குறியாலும் (-) குறிப்பது வழக்கம். மின் தன்மை ஏற்ற ஒரு பொருளை மின்னி (மின்னூட்டம் பெற்ற பொருள்) என்றோ மின்னேற்பு
என்றோ அழைக்கப்படுகிறது.
மின்புலம் ஒரு காவிப் புலமாகும். அதாவது மின்புல வலிமை பருமனையும் திசையையும் கொண்டிருக்கும். ஒரு மின்புலத்தில் ஓரலகு நேரேற்றத்தை வைக்கும் போது அது அனுபவிக்கும் விசையின் பருமனும் திசையும் அப்புள்ளியில் அம்மின்புலத்தின் மின்புல வலிமை எனப்படும்.

மின்னேற்றத்தின் அளவை கூலோம் (Coulomb) என்னும் அலகால் அளக்கிறார்கள். மின் புலத்தில் உந்தப்படும் விசையின் அளவு இந்த மின்னேற்பின் அளவைப் பொறுத்தது. பொதுவாக மின்புலம் (*E*) பின்வரும் சமன்பாட்டினாற் தரப்படும்:

{\displaystyle \mathbf {E} ={\frac {\mathbf {F} }{q}}},
இங்கு,
*E* மின்புலம், இதன் அலகு நியூட்டன்/கூலோம் (N/C) அல்லது வோல்ட்/மீட்டர் (V/m),
*F* மின் விசை, கூலோமின் விதியினாற் தரப்படுகிறது,
*q* மின்னேற்பு (மின்னூட்டம்) (நேர்மின் தன்மையாக இருந்தால் +q , எதிர்மின்தன்மையாக இருதால் -q).
எனவே மின்புலம் மின்னேற்பின் பால் தொழிற்பட்டு, உந்துகின்றது. அந்த உந்து விசையே *F* எனப்படும் மின்விசையாகும்.
மின் புலமானது மின்னேற்றங்களினாலோ அல்லது நேரத்துடன் மாற்றமடையும் (பருமன் அல்லது திசை மாறும்) காந்தப் புலத்தினாலோ உருவாக முடியும்.

வெளி இணைப்புகள்
---------------

* மின்சாரத்தின் குணமாக்கும் ஆற்றல் - தமிழ்
* மின்புலங்கள் - E - தமிழ்
* Electric Field - ஆங்கிலம்
**வாந்தி** (*Vomiting*) என்பது இரைப்பையில் உள்ள உள்ளடக்கங்கள் தள்ளுவிசையுடன் வாய் மூலம் அல்லது சிலவேளைகளில் மூக்கு வழி மூலம் வெளித்தள்ளப்படுதல் ஆகும். வாந்தி உண்டாவதற்கு பற்பல காரணங்கள் உண்டு; இரையக அழற்சி, நஞ்சூட்டம் போன்ற சில உடல்நலப் பாதிப்புகள், சில தொற்றுநோய்கள், மூளைக்கட்டி, மண்டையோட்டுள் அழுத்தமிகைப்பு, அயனாக்கக் கதிர்வீச்சு போன்றன சில குறிப்பிடத்தக்க காரணங்கள் ஆகும். ஒரு நபருக்கு வாந்தி எடுக்கவேண்டும் போல ஏற்படும் உணர்வு குமட்டல் எனப்படும், இதனைத் தொடர்ந்து வாந்தி ஏற்படுவதுண்டு, எனினும் சிலவேளைகளில் வாந்தி வருவதில்லை. சில சந்தர்ப்பங்களில் குமட்டல், வாந்தியைக் கட்டுப்படுத்த வாந்தியடக்கிகள் தேவைப்படக்கூடும். மிகையான அளவு வாந்தி எடுக்கும் நபருக்கு உடலில் இருந்து நீர் வெளியேற்றம் அடைவதனால் உடல் வறட்சி நிலை உருவாகலாம், இதன்போது சிரை வழி நீர்மச் சிகிச்சை தேவைப்படலாம். 

வாந்தியும் எதிர்க்களித்தலும் வெவ்வேறான செயற்பாடுகள் ஆகும். எதிர்க்களித்தல் அல்லது பின்னோட்டம் என்பது சமிபாடடையாத உணவு இரைப்பையில் இருந்து பின்னோக்கி (மேல்நோக்கி) உணவுக்குழாய் மூலம் தள்ளுவிசையின்றி வாயை அடைதல் ஆகும், இச்சந்தர்ப்பத்தில் வாந்தி எடுக்கும்போது உண்டாகக்கூடிய அசௌகரியங்கள் தோன்றுவது இல்லை, மேலும் இவற்றிற்கான காரணங்கள் வேறுபட்டவையாகும்.

| * பா
* உ
* தொ
நோய் உணர்குறிகளும் அறிகுறிகளும்: சமிபாட்டுத்தொகுதியும் வயிறும் (R10–R19) |
| --- |
| மனித இரையகக் குடலியவழி | 

|  |  |
| --- | --- |
| மேல் இரையகக் குடலியவழி | குமட்டல்/வாந்தி **·**  நெஞ்செரிவு **·**  விழுங்கற்கடுமை (வாய்த்தொண்டை, உணவுக்குழலிய)வாய் துர்நாற்றம் |
| கீழ் இரையகக் குடலியவழி | *வாயு*: வயிற்றுப்புசம் **·**  வயிற்றுப் பொருமல் **·**  வயிற்று உப்புசம் **·**  ஏப்பம் **·**  காற்றேற்ற உப்பல்
*மலம்*: மலமொழுக்கு  **·**  (வயிற்று) அளைச்சல்
*குருதி:* மறை மலக்குருதி
வயிற்றுப்போக்கு
காற்பந்துக்குறி |

 |
| துணைச் சமிபாட்டுச் சுரப்பிகள் | கல்மண்ணீரல் பெருக்கம்/கல்லீரல் பெருக்கம்  மஞ்சள் காமாலை |
| வயிற்று இடுப்புக்குழி | வயிற்று நீர்க் கோர்ப்பு |
| வயிறு – பொது | வயிற்றுவலி (கடும் வயிறு, சூலை)
மண்ணீரல் பெருக்கம்
வயிற்றுக்கா **·**  வயிற்றுப் பொருண்மை **·**  விடுதொடுகை வலி
இடமாறும் மந்தவொலி **·**  பிதுங்கு மருங்குல் **·**  குட்டைக் குறி |
| 

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
| 
M: DIG
 | 
anat(t, g, p)/phys/devp/cell/enzy
 | 
noco/cong/tumr, sysi/epon
 | 
proc, drug(A2A/2B/3/4/5/6/7/14/16), blte
 |

 |

 |
**மைனா** என்பது 2019 முதல் கலர்ஸ் தமிழ் தொலைக்காட்சியில் திங்கள் முதல் வெள்ளி வரை இரவு 8:30 மணிக்கு ஒளிபரப்பாகி, ஆகஸ்ட் 17, 2019 முதல் திங்கள் முதல் சனிக்கிழமை வரை ஒளிபரப்பான தொலைக்காட்சி தொடர் ஆகும். இந்த தொடர் ஹிந்தி மொழியில் ஒளிபரப்பாகும் பூவிழி வாசலிலே என்ற தொடரின் மறு தயாரிப்பாகும். இந்த தொடரின் கதை ஒட்டுமொத்தக் குழந்தைத் தொழிலாளர்களின் அவல நிலையை எடுத்துரைக்கின்றது. நித்யானந்தன் என்பவர் இந்த தொடரை இயக்கியுள்ளார். இந்த தொடர் திசம்பர் 21, 2019 அன்று 153 அத்தியாயங்களுடன் நிறைவு பெற்றது.

கதை சுருக்கம்
-------------

ஏழை குடும்பத்தில் பிறந்த மைனா ஒரு மகிழ்ச்சியாக கிராமத்தில் அம்மாவின் அரவணைப்பிலும் எப்போதும் சிரித்துக் கொண்டே இருப்பாள். சிறு பெண்ணாக இருந்தாலும் அவளின் தைரியம், தன்னம்பிக்கை பெரியவர்களையே விஞ்சியது. வறுமையின் காரணத்தால் அவளின் தாயே அவளை குழந்தைத் தொழிலாளராக அனுப்பி வைக்கிறார்.

வேலைக்கு போன இடமோ சிங்கத்தின் கோட்டை, அங்கோ அரக்க குணம் படைத்த முதலாளி சிங்கப் பெருமாள். தனது அரசியல் மற்றும் பண பலத்தால் மொத்த ஊரையும் தன் கட்டுப்பாட்டிற்குள் வைத்திருப்பவன். அங்கு பல குழந்தைகளை அடிமைப்படுத்தி வைத்து இருக்கின்றான். இந்த இடத்தில்தான் வீர மங்கையான மைனா அடிமைத் தனத்தை ஏற்றுக் கொள்ள முடியாமல் கேள்வி கேட்கத் துவங்குகிறாள். இந்தத் அடிமை வாழ்க்கையிலிருந்து எப்படி எல்லோரையும் மீட்டு எடுக்கிறாள் இந்த ஏழு வயது சிறுமி மையனா என்பது தான் கதை.

நடிகர்கள்
---------

* திவ்யதர்ஷினி - மைனா
* ராஜ் காந்த - கந்த சாமி (மைனாவின் தந்தை)
* ஸ்ரீ வாணி - கஸ்தூரி (மைனாவின் தாய்)
* முக்தர் கான் - சிங்கப்பெருமாள்
* நீபா

ஆதாரங்கள்
---------

1. ↑  "Myna Launch Promo". www.youtube.com Colors Tamil. 8 அன்று பார்க்கப்பட்டது. Check date values in: `|access-date=` (உதவி)

வெளி இணைப்புகள்
---------------

* கலர்ஸ் தமிழ் முகநூல் in தமிழ்
* கலர்ஸ் தமிழ் யூட்யுப் in தமிழ்

| * பா
* உ
* தொ
கலர்ஸ் தமிழ் தொலைக்காட்சியில் : ஒளிபரப்பாகும் நிகழ்ச்சிகளின் பட்டியல் |
| --- |
| தொடர்கள் | 
* அபி டெய்லர்
* நம்ம மதுரை சிஸ்ட்டர்ஸ்
* பச்சக்கிளி
* வள்ளி திருமணம்
* கண்ட நாள் முதல்
* இது சொல்ல மறந்த கதை
* சில்லுனு ஒரு காதல்

 |
| மொழிமாற்று தொடர்கள் | 
* நாகினி 6

 |
அலகிடு எதிர்மின்னி நுண்ணோக்கி
**அலகிடு எதிர்மின்னி நுண்ணோக்கி** (*Scanning electron microscope*, அஎநு) என்பது எதிர்மின்னியால் இயங்கப்படும் ஒரு நுண்ணோக்கியாகும். இது கொடுக்கப்படும் மாதிரியை அலகிட அதிக ஆற்றல் கொண்ட எதிர்மின்னி கீற்றைப் பயன்படுத்துகிறது. மாதிரியில் பட்டு வெளிப்படும் எதிர்மின்னியினால் கொடுக்கப்படும் குறிப்புகளைக் கொண்டு பெறப்படும் தகவல்களை வைத்து மாதிரியின் தோற்றமும், பண்புகளையும் அறிந்துகொள்ளலாம்.

வரலாறு
------

இந்நுண்ணோக்கியை வடிவமைத்து முதல் படமெடுத்தவர் மாக்ச் க்நால் என்பவராவார். இவர் 1935ம் ஆண்டு சிலிக்கன் ச்டீல் பயன்படுத்தி உருவங்களைப்பெற்றார்.

செயல்படுமுறை
------------

அஎநு - வெப்ப அயனியாக்களால் டங்க்ச்டன் என்னும் தனிமத்தில் வெளிப்படும் எதிர்மின்னி கீற்றை அதாவது ஆற்றலை ஒருங்கமைத்து அவை மாதிரியின் மீது பட்டு வெளிப்படும் குறிப்புகளை சில பொருள்களைக்கொண்டு சேகரித்து கணினியில் உள்ள மென்பொருளின் துணைக்கொண்டு வடிவத்தை அறிய முடியும். இவை தற்காலத்தைய வளர்ச்சி. ஆதியில் இவை ஒளிஉறிஞ்சு தட்டுகளைப்பயன் படுத்தி பொருள்களை சேகரித்தோம். இவைகளால் நாம் நுண்மையான ஒரு பொருளை குறைந்தது 10000ம் பங்குகளுக்கு கூட்டிக்காண முடியும். இதில் இருக்கும் டங்க்ச்டன் தனிமமானது அதிக வெப்பநிலையிலும் உருகாது இருக்கும். இதன் வெப்பநிலை குறைந்தது 5000o வரை உருகாதிருக்கும்.

பயன்கள்
-------

செல்களின் உட்கட்டமைப்புகளை அறியவும் தீநுண்மங்களை காணவும் இது பயன் படுகிறது.

மேற்குறிப்புகள்
---------------

* History of Electron Microscopy 1990s
* Baghaei Rad, Leili (2007). "Computational Scanning Electron Microscopy". International Conference on Frontiers of Characterization and Metrology.
* Suzuki, E. (2002). "High-resolution scanning electron microscopy of immunogold-labelled cells by the use of thin plasma coating of osmium". Journal of Microscopy 208 (3): 153–157. doi:10.1046/j.1365-2818.2002.01082.x
* Heide Schatten, James B. Pawley (2007). Biological Low-Voltage Scanning Electron Microscopy. Springer. pp. 61–63. ISBN 0-387-72970-4.
ஆகஸ்ட் 2020 இல் ஆப்கானித்தானில் தொடர்ச்சியான திடீர் வெள்ளம் ஏற்பட்டது. பர்வான் மாகாணத்தின் சாரிகரில் பெய்த மழையால் அவை ஏற்பட்டன. இந்த வெள்ளத்தில் குறைந்தது 190 பேர் கொல்லப்பட்டனர் மற்றும் 250 பேர் காயமடைந்தனர், மேலும் நூற்றுக்கணக்கான வீடுகள் அழிக்கப்பட்டன. கபீசா மாகாணம், வர்தகு மாகாணம், நங்கர்கார் மாகாணம், பாஞ்ச்சிர் மாகாணம் மற்றும் பாக்டியா மாகாணங்களில் சில உயிரிழப்புகள் மற்றும் உள்கட்டமைப்புகள் அழிக்கப்பட்டுள்ளதாக பேரிடர் மேலாண்மை அமைச்சகம் தெரிவித்துள்ளது.

ஆப்கானித்தானில் நடந்து வரும் போரினால் மீட்பு முயற்சிகள் சிக்கலானவையாக உள்ளன. சில பகுதிகளைப் போலவே, போர் காரணமாக உதவிகளை வழங்க முடியவில்லை.

ஆகஸ்ட் 29, 2020 அன்று வெள்ளத்தின் இறப்பு எண்ணிக்கை 160 ஆக உயர்ந்தது. 129 இறப்புகள் பர்வானில் நிகழ்ந்தன.

செப்டம்பர் 1, 2020 அன்று இறப்பு எண்ணிக்கை 190 ஆக உயர்ந்தது மற்றும் 172 பேர் காயமடைந்தனர்.

குறிப்புகள்
-----------

1. ↑  "Flash floods kill more than 70 in Afghanistan". 26 August 2020 – ராய்ட்டர்ஸ் வழியாக.
2. ↑  "Over 110 Killed in Flash Floods in Afghanistan". *TOLOnews*. 31 August 2020 அன்று பார்க்கப்பட்டது.
3. ↑  "Afghanistan flooding: Dozens dead, hundreds of homes destroyed". *Al Jazeera English*.
4. ↑  Gibbons-Neff, Thomas; Abed, Fahim (27 August 2020). "‘I Lost Everyone’: Floods Bruise a War-Weary Afghanistan" (in en-US). *The New York Times*. பன்னாட்டுத் தர தொடர் எண்:0362-4331. .
5. ↑  "Death Toll Rises to 129 for Parwan Floods". *TOLOnews*. 31 August 2020 அன்று பார்க்கப்பட்டது.
6. ↑  "190 Killed, 172 Injured in Recent Floods: Ministry". *TOLOnews*. 2 September 2020 அன்று பார்க்கப்பட்டது.
ஷோன்ஹட் பொம்மைகள்
**ஷோன்ஹட் பொம்மைகள் (Schoenhut dolls)** என்பவை 1903 முதல் 1935 வரையிலான காலகட்டத்தில் அமெரிக்காவின் ஷோன்ஹட் பியானோ நிறுவனத்தால் தயாரிக்கப்பட்ட மர பொம்மைகள் ஆகும். தச்சரான ஆல்பர்ட் ஷோன்ஹட்டியால் நிறுவப்பட்ட இந்த நிறுவனம் துவக்கத்தில் பொம்மை பியானோக்களை உருவாக்கியது. பின்னர் 1900 களின் முற்பகுதியில் பொம்மைகளைத் தயாரிக்கத் தொடங்கினர், வட்டரங்கை கருப்பொருளாக கொண்ட ரிங்மாஸ்டர், லேடி சர்க்கஸ் ரைடர் மற்றும் மரத்தாலான விலங்குகள் உள்ளிட்ட பொம்மைகள் தயாரிக்கப்பட்டன.

நிறுவனமானது 1911 ஆம் ஆண்டில் ஷோன்ஹட் பொம்மையை அறிமுகப்படுத்தியது. இந்த பொம்மையானது மரத்தால் செய்யப்பட்டதாகவும் அதன் தலையைத் திருப்பக்கூடியதாகவும், காலை மடக்கி உட்கார வைக்கக்கூடியதாகவும், விருப்பம்போல் கையாள வசதியாக கை, கால்கள் தனித்தனியாகச் செய்யப்பட்டு மடக்கி அசைக்கும்படி உருவாக்கப்பட்டது. இதுவே உலகில் கை கால்கள் மடக்கும்படி செய்யப்பட்ட முதல் பொம்மை வகைகளாக கருதப்படுகின்றன. 
1935 ஆம் ஆண்டில் நிறுவனமானது திவால் நிலைக்குச் சென்ற பின்னர் இந்த பொம்மைகளைத் தயாரிப்பதை நிறுத்திவிட்டது. அடுத்த ஆண்டு நிறுவனமானது புதுப்பிக்கப்பட்டாலும், அது பொம்மை பியானோக்களை மட்டுமே தயாரித்தது.

பொம்மை
------

1911 ஆம் ஆண்டில் ஆல்பர்ட் ஷோன்ஹட்டினியால் ஷோன்ஹட் பொம்மையகளானது தயாரிக்கப்பட்டன. இந்த பொம்மைகளின் முகமானது பாஸ்வுட் மரத்தில் நேர்த்தியாகச் செதுக்கி எடுத்து, அதிகபட்ச வெப்பத்தையும் அழுத்தத்தையும் கொடுத்து முகத்தை வழுவழுப்பாக மாற்றினார். அதன் கண்கள் செதுக்கி உருவாக்கப்பட்டவை என்றாலும், அவை கண்ணாடிக் கண்களைப்போல பளபளக்குமாறு இருந்தன. பொம்மையின் முடியும் மரத்தில் செதுக்கப்பட்டு வண்ணம் கொடுக்கப்பட்டது.

கை, கால்களைத் தனியாகச் செய்து மடக்கி அசைக்கும்படி ரப்பரால் இணைக்கப்பட்டன. காலப்போக்கில் பொம்மைகளின் வலுவுக்காகவும் வெகுதூரம் பயணிப்பதற்காகவும் எஃகு ஸ்பிரிங்குகளும் வைக்கப்பட்டன. ஷோன்ஹட் நிறுவனம் செய்த பொம்மைகள் முதலில் 16 அங்குலம் நீளம் இருந்தன. அதன் தலையை வடிவமைத்தவர் இத்தாலிய சிற்பி கிராஜியானோ

வரலாறு
------

ஷோன்ஹட் பொம்மைகளை உருவாக்கிய ஆல்பர்ட் ஷோன்ஹட்டினின் சொந்த நாடு ஜெர்மனி. இவர் 1911 இல் அமெரிக்காவின் பிலடெல்பியா நகரத்தில் குடியேறினார். மரத்தில் பியானோ பொம்மைகளைச் செய்துவந்த குடும்பத்தின் மூன்றாவது தலைமுறைக் கை வினைஞர் இவர் ஆவார். இவரே 1911 ஆம் ஆண்டில் ஷோன்ஹட் பொம்மையை தயாரித்தார். 

முதலில் சிறப்பாக விற்பனையான இந்த பொம்மைகள், முதல் உலகப் போர் முடிந்த காலகட்டத்தில் அமெரிக்காவில் ஏற்பட்ட பொருளாதார நெருக்கடியாலும், ஜெர்மனியிலிருந்து விலை மலிவான பொம்மைகள் வந்தாலும், செலுலாய்ட் போன்ற எடை குறைவான பொருட்களில் செய்யப்பட்ட மென்மையான பொம்மைகள் ஏராளமாக வந்தால். அதிக எடைகொண்ட மரத்தால் செய்யப்பட்ட ஷோன்ஹட் பொம்மைகளுக்கு மதிப்பும் குறைந்ததுபோய் வாங்க ஆள் இல்லாமல் போனது.

மேற்கோள்கள்
-----------

1. ↑  ஷங்கர் (28 மார்ச் 2018). "கண்களை உருட்டும் ஷோன்ஹட்!". *கட்டுரை*. தி இந்து தமிழ். 31 மார்ச் 2018 அன்று பார்க்கப்பட்டது.
**அபய் சிறீனிவாசு ஓகா** (*A. S. Oka*)(பிறப்பு 25 மே 1960) என்பவர் இந்திய உச்ச நீதிமன்றத்தின் நீதிபதி ஆவார். இவர் கர்நாடக உயர் நீதிமன்றத்தின் முன்னாள் தலைமை நீதிபதி மற்றும் பம்பாய் உயர் நீதிமன்றத்தின் நீதிபதி ஆவார்.

கல்வி
-----

ஓகா மே 25, 1960-ல் பிறந்தார். இவர் இளம் அறிவியல் மற்றும் சட்டப் படிப்பினை மும்பைப் பல்கலைக்கழகத்தில் முடித்தார். பின்ன்ர் ஓகா 28 ஜூன் 1983 அன்று வழக்கறிஞராகப் பதிவு செய்துகொண்டார். பம்பாய் உயர்நீதிமன்றத்தில், மேல்முறையீடு, அரசியலமைப்பு மற்றும் சேவை விஷயங்களில் 19 ஆண்டுகளாகப் பணியாற்றினார்.

நீதிபதியாக
----------

ஓகா, 29 ஆகத்து 2003 அன்று பம்பாய் உயர் நீதிமன்றத்தின் கூடுதல் நீதிபதியாக நியமிக்கப்பட்டார். பின்னர் நவம்பர் 12, 2005 அன்று நிரந்தர நீதிபதியாக நியமிக்கப்பட்டார். இவர் 30 ஏப்ரல் 2019 அன்று கர்நாடக உயர் நீதிமன்றத்தின் தலைமை நீதிபதியாக நியமிக்கப்பட்டார். பின்னர் 10 மே 2019 அன்று கர்நாடக உயர் நீதிமன்றத்தின் தலைமை நீதிபதியாகப் பதவியேற்றார். இவர் 26 ஆகத்து 2021 அன்று இந்திய உச்ச நீதிமன்றத்தின் நீதிபதியாகப் பதவி உயர்வு பெற்று, 31 ஆகத்து 2021 அன்று பதவியேற்றார்.

மேற்கோள்கள்
-----------

1. 1 2  "Orders of appointment of Shri Justice A S Oka, Judge of Bombay HC as CJ Karanataka HC (30.04.2019)" (PDF). 30 April 2019. 30 April 2019 அன்று பார்க்கப்பட்டது.
2. ↑  "Hon'ble Mr. Justice Abhay Shreeniwas Oka". *karnatakajudiciary.kar.nic.in*. 2021-12-20 அன்று பார்க்கப்பட்டது.
3. ↑  "Request Rejected" (PDF). *doj.gov.in*. 2021-12-20 அன்று பார்க்கப்பட்டது.
அமைப்பிட நிலப்படம்
This video showing night lights over the Malay Peninsula was taken by the crew of Expedition 28 on board the அனைத்துலக விண்வெளி நிலையம்.
Photo of Malay Peninsula taken by the crew of Expedition 28 on board the அனைத்துலக விண்வெளி நிலையம்.
**மலாய் தீபகற்பம்** (*Malay Peninsula*, மலாய்: *Semenanjung Tanah Melayu*, தாய் மொழி: คาบสมุทรมลายู) தென்கிழக்காசியாவில் உள்ள மூவலந்தீவு ஆகும். ஏறத்தாழ வடக்கு-தெற்காக அமைந்துள்ள இந்நிலப்பகுதியின் தென்கோடி முனை ஆசிய நிலப்பகுதியின் தென்கோடி முனையாக விளங்குகிறது. இதில் மியான்மர், மலேசியத் தீபகற்பம், தெற்கு தாய்லாந்தின் தென்கோடி முனைகள் அடங்கியுள்ளன.

தெனாசெரிம் மலைகளின் அங்கமான தித்திவாங்சா மலைகள் இத்தீபகற்பத்தின் முதுகெலும்பாக விளங்குகின்றன. மலாக்கா நீரிணை மலாய் தீபகற்பத்தையும் இந்தோனேசியாவின் சுமாத்திரா தீவையும் பிரிக்கிறது. யோகார் நீரிணை தென் கடற்கரையை சிங்கப்பூர் தீவிலிருந்து பிரிக்கிறது.

அரசியல் பிரிவுகள்
-----------------

மலாய் மூவலந்தீவு மூன்று அரசியல் பிரிவுகளாகப் பிரிபட்டுள்ளது. அவையாவன:

* வடமேற்குப் பகுதி மியான்மரின் தென்கோடிப் பகுதியாகும்;
* நடுப்பகுதியும் வடகிழக்கும் தாய்லாந்தின் தென்பகுதியாகும்;
* இந்த மூவலந்தீவின் தெற்குப் பகுதி மலேசியாவின் பகுதியான மலேசியத் தீபகற்பம் அல்லது மேற்கு மலேசியா ஆகும்.

மேற்சான்றுகள்
-------------

1. ↑  The Physical Geography of Southeast Asia, Avijit Gupta
துபை சிற்றோடை பகுதியில், எதிர்கொள்ளும் ன் Deira. 
**பர் துபாய்** ( அரபு மொழியில் : بر دبي) ,ஐக்கிய அரபு அமீரகத்தின், துபாய் க்ரீக்கின் மேற்குப் பகுதியில் அமைந்துள்ள ஒரு வரலாற்று சிறப்புமிக்க மாவட்டமாகும். இதன் பெயர் *மெயின்லாந்து துபாய்* என்று பொருள்ப்படுத்தப்படுகிறது. இது துபாய் பகுதியை தெய்ரா பகுதியிலருந்து துபாய் கிரீக் மூலம் பிரிக்கும் இடமாகும். ஆகையால் இது பாரம்பரியமிக்க இடமாக பார்க்கப்படுகிறது. பர் துபாய் வரலாற்று ரீதியாக க்ரீக்கின் மேற்குக் கரைக்கும் ஜுமேராவிற்கும் இடையிலான அனைத்து மாவட்டங்களையும் உள்ளடக்கியது. இங்கு பெரிய மசூதியை ஒட்டி மாவட்டத்தின் ஆட்சியாளர் நீதிமன்றம் அமைந்துள்ளது. இந்த மாவட்டத்தில் தான் நகரத்தின் மிக உயரமான மினாரட், கொண்ட பெரிய மசூதியும், நீல நிற ஓடு கொண்ட ஈரானிய மசூதியும் அமைந்துள்ளது. இங்கு தான் நாட்டின் ஒரே இந்து கோயில் அமைந்துள்ளது. இந்த கோயில் பெரிய மசூதிக்கும் துபாய் க்ரீக்கிற்கும் இடையில் அமைந்துள்ளது. பெரும்பாலும் இந்திய குடும்பங்கள் பர் துபாயில் வசிக்கின்றன. 

இந்த மாவட்டத்தில் தான் புதுப்பிக்கப்பட்ட பல வரலாற்று கட்டிடங்கள் மற்றும் அருங்காட்சியகங்கள் அடங்கிய சுற்றுலா இடங்கள் அமைந்துள்ளது. இது சர்வதேச சுற்றுலாப் பயணிகளுக்கு பிடித்த பிரபலமான இடங்களைக் கொண்டுள்ளது. இந்த மாவட்டத்தில் பல வணிக வீதிகள் மற்றும் வணிக சந்தைகள் (அல்லது சூக்) உள்ளன. இதில் அப்ரா படகு நிலையத்திற்கு அருகிலுள்ள ஜவுளி சந்தை பிரப்பலமனது. ஆனால் பலருக்கு நன்கு அறியப்பட்ட வணிக சந்தைகள் பெரும்பாலானவை தேராவில் அமைந்துள்ளன.

வரலாற்று பகுதி
--------------

அல் பஸ்தாக்கியா என்ற வரலாற்றுப் பகுதி அல் பாஹிடி கோட்டையின் கிழக்கே அமைந்துள்ளது (இப்போது துபாய் அருங்காட்சியகத்தின் வீடு ). இந்த பகுதியில் தான் பழைய பல புராதான வீடுகள் அமைந்துள்ளது. இவைகளை அதன் காற்றுக் கோபுரங்களை வைத்து அடையாளம் கண்டுகொள்ளலாம்.  இதன் வடமேற்கில் ஷிண்டாகாவும், அருகில் பர் துபாய், துபாய் கிரீக்கும், கடலும் இடையில் அமைந்துள்ளது.

நவீன முன்னேற்றங்கள்
-------------------

2013 மற்றும் 2016க்கு இடையில் நடைப்பெற்ற மாற்றங்களை தொடர்ந்து பர் துபாய், துபாய் க்ரீக் கடலுக்கு அருகே வரை நீட்டிக்கப்பட்டது. இதன் மூலம் பர் துபாய் ஒர் தீவாக மாற்றியது. தற்போது பர் துபாய் பல அடுக்குமாடி கட்டிடங்களைக் கொண்ட ஒரு பிரபலமான வாழ்க்கைப் பகுதியாக உள்ளது. 

துபாய் விமான நிலையத்திற்கு செல்லும் துபாய் மெட்ரோ சிவப்பு வழிதடம் பர் துபாய் வழியாக செல்கிறது.

குறிப்புகள்
-----------

1. ↑  DubaiCity.com பரணிடப்பட்டது திசம்பர் 16, 2010 at the வந்தவழி இயந்திரம்
2. ↑  "Dubai Travel Guide | National Geographic". *travel.nationalgeographic.com*. 2018-05-28 அன்று பார்க்கப்பட்டது.
3. ↑  "First look: The Dubai Canal has opened today..." (in en-US). *What's On Dubai*. 2016-11-13. .
பறவைகளின் அலகுகள் ஒப்பீடு, வெவ்வேறு உண்ணும் முறைக்கு ஏற்ப வடிவமைத்த வெவ்வேறு அலகுகள். அளவீட்டிற்கல்ல.
**அலகு** (beak) என்பது பறவையின் ஒரு வெளிப்புற உறுப்பாகும். இது உணவை உண்ணவும், இரையைக் கொல்வதற்கும், சண்டையிடவும், இளம் குஞ்சுகளுக்கு உணவை அளிப்பதற்கும் பயன்படுகின்றது. பறவையின் அலகானது வடிவம், நிறம் மற்றும் அமைப்புகளில் வேறுபட்டு காணப்படும். பறவைகளின் அலகானது ஒவ்வொரு இனத்திற்கு இனம் அளவு, மற்றும் வடிவம் வேறுபட்டு காணப்படும். பொதுவாக பறவைகளின் அலகானது இரண்டு தாடைகளான மேல்தாடை மற்றும் கீழ்தாடையை உள்ளடக்கியது.

பெயரியல்
--------

அலகு என்னும் சொல்லானது முன்பு கொன்றுண்ணிப் பறவை வகைகளுக்கு இருந்த கூர்மையான இரையைக் கொத்தும் அலகை மட்டுமே குறிக்கப் பயன்பட்டது. பின் நவீன பறவையியலில் இச்சொல்லானது அனைத்து பறவை வகைகளுக்கும் உள்ள உறுப்பு என்ற பொதுவான சொல்லாக மாறியது. பீக்குஸ் என்ற இலத்தீன் மொழியிலிருந்து பெறப்பட்ட பீக் என்ற சொல்லானது ஆங்கிலத்தில் 13 ஆம் நூற்றாண்டு முதல் பயன்படுத்தப்பட்டது.

### நிறம்

பறவைகளின் அலகின் நிறமானது அதன் மெலனின் நிறமியை பொறுத்து அமைகிறது.

மேற்கோள்கள்
-----------

1. ↑  Partington, Charles Frederick (1835). *The British cyclopæedia of natural history: combining a scientific classification of animals, plants, and minerals*. Orr & Smith. பக். 417. .
2. ↑  "Beak". Merriam-Webster. 1 July 2016 அன்று பார்க்கப்பட்டது.
**மலேசிய அன்புக் கட்சி** (மலாய்: *Parti Cinta Malaysia (BERSAMA*), அல்லது (ஆங்கில மொழி: *Love Malaysia Party*) என்பது மேற்கு மலேசியா, பினாங்கு மாநிலத்தைத் தளமாகக் கொண்ட ஓர் அரசியல் கட்சியாகும். இந்தக் கட்சி, 6 ஆகஸ்டு 2009 இல் தோற்றுவிக்கப்பட்டது. கெராக்கான் கட்சியின் உதவித் தலைவராக இருந்த ஹுவான் செங் குவான், சரவாக் மாநிலத்தின் முன்னாள் சட்டசபை உறுப்பினர் கேபிரியல் அடிட் டிமோங் போன்றோர், மலேசிய அன்புக் கட்சியின் உறுப்பினர்களாக இணைந்தனர்.

2011 ஆம் ஆண்டு சரவாக் மாநிலத் தேர்தலில், நிகேமா, சிமுஞ்சான், பாலாய் ரிங்கின், மாச்சான், பேகெனு ஆகிய ஐந்து இடங்களில் இக்கட்சி போட்டியிட்டது. அத்தேர்தலில் அனைத்து இடங்களிலும் அக்கட்சி தோல்வி அடைந்தது. மலேசிய அன்புக் கட்சியின் சரவாக் மாநிலத் தலைவராக இருந்த கேபிரியல் அடிட் டிமோங், 995 வாக்குகள் வித்தியாசத்தில் நிகேமா சட்டமன்றத் தொகுதியில் தோல்வி அடைந்தார்.

2013இல் நடைபெற்ற பொதுத் தேர்தலில் மலேசிய அன்புக் கட்சி போட்டியிட்ட எல்லா இடங்களிலும் தோல்வி அடைந்தது. அதனால், பினாங்கு மாநிலத்தில் இருந்த தனது 13 சேவை மையங்களையும் மலேசிய அன்புக் கட்சி மூடிவிட்டது.

மேற்கோள்கள்
-----------

1. ↑  The new Parti Cinta Malaysia (PCM), based in Penang, has one of the weirdest names in the history of Malaysian politics.
2. ↑  Two parliament and 10 state seats for Parti Cinta Malaysia.
3. ↑  PCM shuts down service centres.

மேலும் தகவல்கள்
---------------

* மலேசியப் பொதுத் தேர்தல், 2013
* பாரிசான் நேசனல்